ગાંધીનગર, 7 નવેમ્બરઃ ગુજરાત વિધાનસભાનું બે દિવસનું ટૂંકું સત્ર 10મી નવેમ્બરથી શરૂ થવા જઇ રહ્યું છે. વજુભાઇ વાળાની ખાલી પડેલી અધ્યક્ષ પદની જગ્યા અંગે આજે ભાજપના પ્રમુખ આરસી ફળદુના ઘરે એક બેઠક મળી હતી. જેમાં ભાજપ તરફથી આદિવાસી ધારાસભ્ય ગણપત વસાવાની પસંદગી કરવામાં આવી હતી. બીજી તરફ અધ્યક્ષ પદ માટે પોતાની પસંદગી થયા બાદ ગણપત વસાવાએ ભાજપના સભ્યપદ અને સક્રિય સભ્યપદ પરથી રાજીનામું આપ્યું હતું.